Markovo piliakalnis
Markovo piliakalnis (latv. Markovas pilskalns) – apie 40 m aukščio piliakalnis Slutiškiuose, ant dešiniojo Dauguvos kranto prie Markovos. Iš dalies nuniokotas XX a. pradžioje kasant žvyrą. Apaugęs mišku. Šį piliakalnį 1925 m. atrado Ernests Brastiņš. Pagal jo vertinimą, piliakalnio sutvirtinimui atlikti visai nedideli žemės darbai, nes kalnas tiktai iš vienos pusės buvo apribotas dviem pylimais ir grioviais, kurie nuolaidžiausia šiaurės rytų kryptimi šlaite pereina į terasas. Priešingame pietiniame gale jau tada buvo nukastas žvyras.